ভাৰতীয় দলিত সাহিত্য অকাডেমিয়ে আগবঢ়োৱা ' বাবা চাহেব ড০ আম্বেদকাৰ ৰাষ্ট্ৰীয় সেৱাশ্ৰী বঁটা ২০১৭' ৰ বাবে নিৰ্বাচিত হৈছে দৰং জিলাৰ আঠিয়াবাৰীৰ নিবাসী সুশীল সূত্ৰধৰ। সম্প্ৰতি সুশীল সূত্ৰধৰ সদৌ অসম অনুসূচিত জাতি ছাত্ৰ সন্থাৰ কেন্দ্ৰীয় সাধাৰণ সম্পাদক। অহা ৯ আৰু ১০ ডিচেম্বৰত দিল্লীত অনুষ্ঠিত হ'ব লগীয়া ৩৩ সংখ্যক অধিৱেশনত তেওঁক এই বঁটা প্ৰদান কৰা হ'ব। লক্ষণীয় যে পৰিতোল সূত্ৰধৰ আৰু পুষ্পা সূত্ৰধৰৰ সু-পুত্ৰ সুশীলে সুদীৰ্ঘ ৮ বছৰে সদৌ অসম অনুসূচিত জাতি ছাত্ৰ সন্থাৰ এজন সক্ৰিয় কৰ্মী হিচাপে থাকি নিজ জাতিটোৰ উন্নতিৰ লগতে বিভিন্ন সামাজিক অনুষ্ঠান-প্ৰতিষ্ঠানৰ লগত জড়িত হৈ সেৱা আগবঢ়াই আছে। উল্লেখিত কাৰণতে তেওঁক এই বঁটাৰ বাবে নিৰ্বাচিত কৰা হৈছে। এই সু-খবৰ অহাৰ লগে লগে অঞ্চলবাসীৰ মাজত আনন্দৰ লহৰ উঠিছে। লগতে সুশীলক বিভিন্ন দল-সংগঠনে শুভেচ্ছা বাৰ্তা জ্ঞাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
